b'\n_START_ARTICLE_\nMoninon ilmailumuseo\n_START_PARAGRAPH_\nVen\xc3\xa4j\xc3\xa4n federaation ilmavoimien keskusmuseo sijaitsee Moninossa, mink\xc3\xa4 vuoksi se tunnetaan my\xc3\xb6s nimell\xc3\xa4 Moninon ilmailumuseo. Sen kokoelmat sis\xc3\xa4lt\xc3\xa4v\xc3\xa4t neuvostoliittolaisia ja ven\xc3\xa4l\xc3\xa4isi\xc3\xa4 sotilaslentokoneita._NEWLINE_Museo sijaitsee 40\xc2\xa0km:n p\xc3\xa4\xc3\xa4ss\xc3\xa4 Moskovasta entisell\xc3\xa4 Moninon lentokent\xc3\xa4ll\xc3\xa4, joka oli toiminnassa vuosina 1932-1956. Museo perustettiin vuonna 1958 ja avattiin vuonna 1960. Pitk\xc3\xa4\xc3\xa4n n\xc3\xa4yttely ei ollut julkinen ainakaan ulkomaalaisille. Siell\xc3\xa4 oli esill\xc3\xa4 mm. eri suunnittelutoimistojen (OKB) salaisia prototyyppej\xc3\xa4. Vuonna 2001 se tuli t\xc3\xa4ysin julkiseksi. Ven\xc3\xa4j\xc3\xa4n lentokoneteollisuus tukee museon toimintaa._NEWLINE_Museossa on esill\xc3\xa4 ven\xc3\xa4l\xc3\xa4isen ilmailun kehityskaari. Kokoelmissa on noin 150 lentokonetta ja helikopteria._NEWLINE_Museon v\xc3\xa4litt\xc3\xb6m\xc3\xa4ss\xc3\xa4 l\xc3\xa4heisyydess\xc3\xa4 on Ven\xc3\xa4j\xc3\xa4n Ilmavoimien sotilasakatemia J. A. Gagarin._NEWLINE_Ulkomaalaisilta vierailijoilta vaaditaan etuk\xc3\xa4teen ilmoittautuminen (passitiedot).'